भारतीय बोर्ड को हर साल 1887 करोड़ रुपए मिलेंगे, पाकिस्तान को 283 करोड़
ICC Financial Model 2024-27 - Indian Board Will Get Rs 1887 Crore. अंतरराष्ट्रीय क्रिकेट परिषद (ICC) का नया रेवेन्यू-डिस्ट्रीब्यूशन मॉडल (राजस्व-वितरण मॉडल)  जारी हुआ है। ICC ने साल 2024-27 के साइकल के लिए जो वित्तीय मॉडल जारी किया है
अंतरराष्ट्रीय क्रिकेट परिषद (ICC) का नया रेवेन्यू डिस्ट्रीब्यूशन मॉडल जारी हुआ है। ICC ने साल 2024-27 के साइकल के लिए जो वित्तीय मॉडल जारी किया है, उसके मुताबिक हर साल जितनी कमाई होगी उसका 38.5 फीसद हिस्सा भारतीय क्रिकेट कंट्रोल बोर्ड (BCCI) को मिलेगा। ICC के नए वित्तीय मॉडल में BCCI की कुल कमाई हर साल 230 मिलियन डॉलर (1887 करोड़ रुपये) से अधिक की होगी।
क्रिकइंफो के अनुसार, ICC खेल के तीनों प्रारूपों में पुरुषों और महिलाओं के इवेंट्स के आगामी साइकल के लिए वर्ल्ड टेलीविजन और स्ट्रीमिंग अधिकारों की बिक्री से 600 मिलियन डॉलर (करीब 4.9 हजार करोड़ रुपए) कमाने की उम्मीद कर रहा है। इस कमाई का 38.5% हिस्सा हर साल BCCI को मिलेगा।
इस लिस्ट में पाकिस्तान चौथे नंबर पर
एक अनुमान के मुताबिक, ICC के नए फाइनेंसिएल मॉडल में BCCI के बाद इंग्लैंड क्रिकेट बोर्ड (ECB) और क्रिकेट ऑस्टेलिया (CA) की कमाई अधिक होगी। ऐसा माना जा रहा है कि नए वित्त मॉडल में इंग्लैंड 41.33 मिलियन डॉलर (करीब 339 करोड़ रुपए) की कमाई करेगा। वहीं ऑस्ट्रेलिया की कमाई 37.53 मिलियन डॉलर (करीब 307 करोड़ रुपए) होगी। इस लिस्ट में पाकिस्तान चौथे नंबर पर रहेगा। हर साल पाकिस्तान की कुल कमाई 34.52 मिलियन डॉलर (283 करोड़ रुपये) की होगी।
कमाई का 11.19 फीसद हिस्सा एसोसिएट सदस्यों को
इस नए मॉडल में ICC के बाकी आठ सदस्यों की आय 5% से कम होगी। वहीं, ICC के 600 मिलियन डॉलर कमाई में से 12 पूर्ण सदस्यों को 532.84 मिलियन डॉलर (88.81%) मिलेंगे, जबकि 67.16 मिलियन डॉलर (11.19%) एसोसिएट सदस्यों को मिलेंगे।
स्पोर्ट्स की अन्य खबरें भी पढ़ें...
भारत-पाकिस्तान वर्ल्ड कप मैच 15 अक्टूबर को हो सकता है:BCCI चाहता है अहमदाबाद में हो मुकाबला, पाकिस्तान राजी नहीं
वन डे वर्ल्ड कप के दौरान भारत और पाकिस्तान का मैच 15 अक्टूबर को हो सकता है। ICC ने वर्ल्ड कप का ऑफिशियल शेड्यूल अभी जारी नहीं किया है। इस वर्ल्ड कप की मेजबानी भारत को मिली है। टूर्नामेंट 5 अक्टूबर से 19 नवंबर के बीच खेला जाएगा। पूरी खबर पढ़ने के लिए यहां क्लिक करें ​​​​​​...
IPL का गणित, MI ने लगाई 5 स्थान की छलांग:RCB की मुश्किलें बढ़ाईं; आज चेन्नई को हराकर चौथे पर आ सकती है DC​​​​​​​
इंडियन प्रीमियर लीग (IPL) में मंगलवार को मुंबई इंडियंस (MI) ने रॉयल चैलेंजर्स बेंगलुरु (RCB) को 6 विकेट से हरा दिया। वानखेड़े स्टेडियम में मुंबई ने 200 रन का टारगेट 16.3 ओवर में ही चेज कर लिया। इस जीत के साथ मुंबई की टीम 5 स्थान की छलांग लगाकर पॉइंट्स टेबल में तीसरे नंबर पर पहुंच गई है। वहीं बेंगलुरु सातवें नंबर आ गई। मुंबई अब अगर बचे हुए सभी मैच जीत गई तो प्लेऑफ में सीधे क्वालिफाई कर जाएगी।​​​​​​​  पूरी खबर पढ़ने के लिए यहां क्लिक करें ​​​​​​...​​​​​​​